রূপরাম ধর্মমঙ্গল কাব্য কবিতা মিলনসাগর Roopram DHARMA MANGAL KABYA Poetry Milansagar
রূপরাম চক্রবর্তীর ধর্মমঙ্গল কাব্য
কবি রূপরাম চক্রবর্তীর ধর্মমঙ্গলের পরিচিতির পাতায় . . .
রূপরামের ধর্মমঙ্গল কাব্যের সূচি
রূপরামের ধর্ম্মমঙ্গল
|| বাঘবধপালা ||
পৃষ্ঠা   ১  ২  ৩  ৪  ৫  ৬  ৭  ৮  ৯
ধূলায় ধূসর বীর লোটায় অচলা |
ঐমনি বাঘের মুখে বাড়াইল ফলা ||
অপূর্ব দেখিল বাঘ পলার লিখন |
অতিশয় দুঃখ ছিল নিবারিল মন ||
ফলার লিখন দেখ্যা আগায় পিছায় |
একদৃষ্টি রহিল ফিরিয়া নাঞি চায় ||
ভাগবত ভারত দেখিল একু ঠাঞি |
মূর্তিমান সব দেখ্যা সঙরে গোসাঞি ||
জউঘরে অগ্নি যবে দিল দুর্যোধন |
পালাল্য পাতালপথে পান্ডুর নন্দন ||
এ সব লিখন দেখ্যা কান্দে কামদল |
কৃষ্ণ অবতার দেখ্যা চক্ষে বহে জল ||
দানখন্ড লিখিল দেখিল বিদ্যমান |
কদম্বের তলায় গোবিন্দ সাধে মন ||
গোপিনী চল্যাছে বিকে মথুরা নগরে |
দধির পসরা যত মাথার উপরে ||
তার মধ্যে শোভা করে রাধা চন্দ্রবলী |
হাথে ধব়্যা নানা রঙ্গ করে বনমালী ||
ভূমে রাখ্যা পসরা নবনী ক্ষীর নিল |
দেখি দেখি বলি কৃষ্ণ বদনে ঢালিল ||
পূর্ণরাস লিখিল শার্দূল দেখে চায়্যা |
কৃষ্ণ কোলে নৃত্য করে গুয়ালার মেয়্যা ||
ফলাখান দেখিয়া লাউসেন পানে চায় |
কোন্ বর্ণ কিবা নাম কোথা বাস রায় ||
কিবা জানি কামদেব কৃষ্ণের নন্দন |
এবার আমার হাথে অবশ্য মরণ ||
সংহার করিতে পারি যেন চাঁপাকলা |
বড় ভাগ্য এড়াইলে দ্বিপ্রহর বেলা ||
মনে কিছু শঙ্কা নাই পরিচয় দে |
যমালয় আসিতে এ বুদ্ধি দিল কে ||
এত যদি নিবেদিল বাঘ কামদল |
দ্বিজ রূপরাম গান ধর্মের মঙ্গল ||
বাঘের বচন শুনি ময়নার নাথ |
পরিচয় বলেন সমুখে জোড়হাথ ||
কর্ণসেনের পুত্র আমি কনকসেনের নাতি |
আমার মাএর নাম বটে রঞ্জাবতী ||
নিজ নাম লাউসেন ময়নার ঘর |
রাজ-সম্ভাষণে যাই গৌড় শহর ||
পাইনু যাইতে পথে তোমার সম্বাদ |
শার্দূল হয়্যাছে রাজা বড়ই প্রমাদ ||
এত বলি শার্দূল সমুখে বীর রয় |
বাঘ বলে তোমার পাইনু পরিচয় ||
তোমার জননী যবে শালে ভর দিল |
চাঁপাইর দক্ষিণে আমার মাতা ছিল ||
শালে মব়্যা তিনদিন ছিল তোর মা |
আমার জননী পাইল পচা গন্ধ বা ||
ভক্ষণ করিতে গেল উপজিল দয়া |
বেটার কারণে মৈল তেঁই হৈল মায়া ||
তার পুত্র লাউসেন বড় বলবান |
কি জানি আমার হাথে হারাবে পরাণ ||
মনে কর নিবাস বিলম্বে কার্য নাই |
পরাজই পবন হয়্যাছে মোর ঠাঁই ||
কোন্ ছার গৌড়েশ্বর কিবা তার বল |
পার হৈতে নাঞি পারে ভৈরবীর জল ||
জাল্লালশিখর রাজা দেখ্যাছি নিয়ড়ে |
অনেক দিবস ছিল জালান্দার গড়ে ||
দেশান্তর হইল সেই লইয়া আপনা |
বেটা বলি মোর কানে দিয়াছিল সোনা ||
হেন রাজা তরাসে পালায় দেশান্তর |
অকপটে বর দিল ভবানী শঙ্কর ||
ধ্যানযোগে জানিল যুগল অবতার |
পূর্বকথা নিশ্চয় বলিনু সমাচার ||
.                                                   বাঘবধ পালার পরের পৃষ্ঠায় . . .
.                                                                 এই পাতার উপরে . . .
মিলনসাগর
১    বন্দনা  পালা
.          গনেশ বন্দনা
.          ধর্ম্ম বন্দনা
.          ঠাকুরাণী বন্দনা
.          চৈতন্য বন্দনা
.          সরস্বতী বন্দনা
.          বিপ্র বন্দনা
.          দিগ্ বন্দনা
২   আত্মকাহিনী
৩   স্থাপনা পালা
৪    আদ্য ঢেকুর পালা
.           গজেন্দ্র মোক্ষণ
৫    রঞ্জার বিবাহপালা
৬   লুইচন্দ্র পালা
৭   শালেভর পালা
৮   লাউসেনের জন্মপালা
.            পরিশিষ্ট, জন্মপালা
৯   লাউসেন চুরিপালা
১০ আখড়া পালা
১১ ফলানির্মাণ পালা
১২ মল্লবধ পালা
১৩ বাঘজন্মপালা
১৪ বাঘবধ পালা
১৫ জামতি পালা
১৬ গোলাহাটপালা
১৭ হস্তিবধপালা
১৮ কাঙুরযাত্রাপালা
১৯ কলিঙ্গাবিভাপালা
২০ লৌহগন্ডারপালা
২১ কানড়াবিভাপালা
২২ অনুমৃতাপালা
২৩ ইছাইবধপালা
২৪ অঘোরবাদলপালা
২৫ জাগরণপালা
২৬ স্বর্গারোহণপালা